CELEX: 62016TN0022
Language: hr
Date: 2016-01-25 00:00:00
Title: Predmet T-22/16: Tužba podnesena 25. siječnja 2016. – Comprojecto-Projectos e Construções i dr. protiv ESB-a

21.3.2016   
            
            
               HR
            
            
               Službeni list Europske unije
            
            
               C 106/37
            
         Tužba podnesena 25. siječnja 2016. – Comprojecto-Projectos e Construções i dr. protiv ESB-a
   (Predmet T-22/16)
   (2016/C 106/43)
   Jezik postupka: portugalski
   
      Stranke
   
   
      Tužitelji: Comprojecto-Projectos e Construções, Lda (Lisabon, Portugal), Julião Maria Gomes de Azevedo (Lisabon), Paulo Eduardo Matos Gomes de Azevedo (Lisabon) i Isabel Maria Matos Gomes de Azevedo (Lisabon) (zastupnik: M.A. Ribeiro, odvjetnik)
   
      Tuženik: Europska središnja banka
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               u skladu s člankom 265. UFEU-a utvrdi da je Europska središnja banka, time što nije provela postupak povodom pritužbe koju su tužitelji podnijeli 27. studenoga 2015., neopravdano propustila djelovati, iako je prethodno bila pozvana da djeluje.
            
         
               —
            
            
               podredno, poništi odluku Europske središnje banke sukladno člancima 263 i 264 UFEU-a.
            
         
               —
            
            
               Europskoj središnjoj banci, u skladu s člankom 340. UFEU-a i člankom 41. stavkom 3. Povelje Europske unije o temeljnim pravima, naloži plaćanje naknade štete tužiteljima u iznosu od 4 199 780,43 eura, zajedno sa zateznim kamatama po zakonskoj stopi do stvarne isplate.
            
         
               —
            
            
               Europskoj središnjoj banci naloži snošenje troškova postupka u skladu s člankom 134. stavkom 1. Poslovnika.
            
         
      Tužbeni razlozi i glavni argumenti
   
   Tužitelji u prilog tužbi ističu sljedeće tužbene razloge.
   
               1.
            
            
               Zahtjev upućen Europskoj središnjoj banci da postupi po pritužbi u vezi s određenim nezakonitim i neosnovanim radnjama Banco de Portugal (Portugalska središnja banka) koju su tužitelji podnijeli 27. studenoga 2015. neosnovano je odbijen propuštanjem djelovanja.
            
         
               2.
            
            
               Nedostatak nepristranosti, transparentnosti, poštenja, sposobnosti, učinkovitosti i jednakosti pred zakonom (povreda članka 20. Povelje o temeljnim pravima).
            
         
               3.
            
            
               Bitna povreda postupka, povreda Ugovorâ i drugih pravnih propisa u vezi s njihovom primjenom, zlouporaba ovlasti.
            
         
               4.
            
            
               Pogodovanje i zaštitničko postupanje prema IC Millenium/Bcp-u u vezi uporabom financijskog sustava za pranje novca i neispunjavanje obveza na temelju prava Unije u pogledu liberalizacije kretanja kapitala.
            
         
               5.
            
            
               Povreda članka 11. stavka 3. Direktive 2005/29/EZ Europskog parlamenta i Vijeća od 11. svibnja 2005. o nepoštenoj poslovnoj praksi poslovnog subjekta u odnosu prema potrošaču na unutarnjem tržištu i o izmjeni Direktive Vijeća 84/450/EEZ, direktiva 97/7/EZ, 98/27/EZ i 2002/65/EZ Europskog parlamenta i Vijeća, kao i Uredbe (EZ) br. 2006/2004 Europskog parlamenta i Vijeća („Direktiva o nepoštenoj poslovnoj praksi”).